Adua
Store norske leksikon,Geografi,Verdens geografi,Afrika,Etiopias geografi
Adua, by i Tigray-regionen, nord i Etiopia, 1960 meter over havet. Byen har 40 500 innbyggere (2007).
Historie Adua har en viktig plass i etiopisk historie som den byen hvor Menelik 2s hær påførte Italia, som invaderte Etiopia fra Eritrea, et avgjørende nederlag 1. mars 1896. Adua har alltid vært et viktig senter for tigray-nasjonalismen, og spilte en sentral rolle i det såkalte Wojane-opprøret i 1940-årene, samt utgjorde et viktig område for rekrutteringen til Tigray People’s Liberation Front (TPLF) i 1970-årene. Sentrale ledere av TPLF, deriblant tidligere statsminister Meles Zenawi, kommer fra Adua. Les mer i Store norske leksikon Etiopias historie